section_heading: Obrazovanje i karijera
paragraph_text: Šarić je bio profesor emeritus na Poljoprivrednom fakultetu u Sarajevu na kojem je kreirao programe i izvodio nastavu na postdiplomskom studiju iz agroekologije. Sudjelovao je u obrazovanju 44 generacije studenata agronomije. Objavio je i 24 knjige (s ponovljenim proširenim izdanjima ukupno 45 knjiga) iz navedenih područja – sveučilišne i srednjoškolske udžbenike i priručnike za praksu. Objavio je i više od 100 znanstvenih radova i oko 600 stručnih radova iz područja ratarstva, agroekologije, herbologije i zaštite okoliša, Ove oblasti bile su u fokusu njegovih istraživanja tijekom pet desetljeća rada.